CELEX: 62010TA0006
Language: et
Date: 2012-05-22 00:00:00
Title: Kohtuasi T-6/10: Üldkohtu 22. mai 2012 . aasta otsus — Sviluppo Globale versus komisjon (Teenuste riigihanked — Hankemenetlus — Tolli- ja finantshalduse tugiteenuste pakkumine Kosovos — Pakkuja pakkumuse tagasilükkamine — Vaidlustamatu akt — Kinnitav akt — Vastuvõetamatus — Dokumentidega tutvumine — Määrus (EÜ) nr 1049/2001 — Hankemenetlust puudutavad dokumendid — Dokumentidega tutvumise osaline keelamine — Kolmandate isikute ärihuve kaitsev erand — Ebapiisav põhjendus)

30.6.2012   
            
            
               ET
            
            
               Euroopa Liidu Teataja
            
            
               C 194/18
            
         Üldkohtu 22. mai 2012. aasta otsus — Sviluppo Globale versus komisjon
   (Kohtuasi T-6/10) (1)
   
   (Teenuste riigihanked - Hankemenetlus - Tolli- ja finantshalduse tugiteenuste pakkumine Kosovos - Pakkuja pakkumuse tagasilükkamine - Vaidlustamatu akt - Kinnitav akt - Vastuvõetamatus - Dokumentidega tutvumine - Määrus (EÜ) nr 1049/2001 - Hankemenetlust puudutavad dokumendid - Dokumentidega tutvumise osaline keelamine - Kolmandate isikute ärihuve kaitsev erand - Ebapiisav põhjendus)
   2012/C 194/28
   Kohtumenetluse keel: itaalia
   
      Pooled
   
   
      Hageja: Sviluppo Globale GEIE (Rooma, Itaalia) (esindajad: advokaadid F. Sciaudone, R. Sciaudone ja A. Neri)
   
      Kostja: Euroopa Komisjon (esindajad: P. Costa de Oliveira ja F. Erlbacher, keda abistas advokaat P. Manzini)
   
      Ese
   
   Esiteks nõue tühistada komisjoni 10. novembri 2009. aasta otsus, millega komisjon lükkas tagasi selle konsortsiumi esitatud pakkumuse, mille liikmete hulka kuulub ka hageja, hankemenetluses EuropeAid/127843/D/SER/KOS, mis puudutab tolli- ja finantshalduse tugiteenuste pakkumist Kosovos (ELT 2009/S 4003683), ja teiseks nõue tühistada komisjoni 26. novembri 2009. aasta otsus, millega keelduti võimaldamast konsortsiumile juurdepääsu kõnealuse hankega seotud dokumentidele.
   
      Resolutsioon
   
   
               1.
            
            
               Jätta hagi vastuvõetamatuse tõttu rahuldamata osas, milles see on esitatud Euroopa Komisjoni 10. novembri 2009. aasta otsuse peale, millega komisjon lükkas tagasi selle konsortsiumi esitatud pakkumuse, mille liikmete hulka kuulub ka hageja, hankemenetluses EuropeAid/127843/D/SER/KOS, mis puudutab tolli- ja finantshalduse tugiteenuste pakkumist Kosovos.
            
         
               2.
            
            
               Tühistada komisjoni 26. novembri 2009. aasta otsus selle hankemenetlusega seotud teatud dokumentidega tutvumise kohta niivõrd, kui sellega keeldutakse tutvuda avaldatud hindamisaruandes hindamiskomitee poolt antud hinnetega, nagu need on välja toodud selle aruande lehekülgedel 3–5.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta hageja nõue menetlustoimingute tegemise kohta rahuldamata.
            
         
               5.
            
            
               Mõista kolm neljandikku komisjoni põhikohtumenetlusega seotud kuludest välja Sviluppo Globale GEIE-lt, kes ühtlasi kannab ise enda kohtukulud selles menetluses. Jätta üks kolmandik komisjoni põhikohtumenetlusega seotud kuludest tema enda kanda.
            
         
               6.
            
            
               Mõista ajutiste meetmete kohaldamise menetlusega kohtuasjas T-6/10 R seotud kõik kohtukulud välja Sviluppo Globalelt.
            
         
      (1)  ELT C 51, 27.2.2010.